title: Директива 2001/114/EО на Съвета от 20 декември 2001 година относно определени частично или напълно дехидратирани консервирани млека, предназначени за консумация от човека

text:
Важна правна забележка

|

32001L0114

Официален вестник n° L 015 , 17/01/2002 стр. 0019 - 0023 специално чешко издание глава 3 том 35 стр. 30  - 34 специално испанско издание глава 3 том 35 стр. 30  - 34 специално унгарско издание глава 3 том 35 стр. 30  - 34 специално литвийско издание глава 3 том 35 стр. 30  - 34 LV.ES глава 3 том 35 стр. 30  - 34 MT.ES глава 3 том 35 стр. 30  - 34 PL.ES глава 3 том 35 стр. 30  - 34 SK.ES глава 3 том 35 стр. 30  - 34 специално словенско издание глава 3 том 35 стр. 30  - 34

		20011220Директива 2001/114/EО на Съветаот 20 декември 2001 годинаотносно определени частично или напълно дехидратирани консервирани млека, предназначени за консумация от човекаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че:(1) Определени вертикални директиви относно хранителните продукти, трябва да бъдат опростени, за да се вземат предвид единствено основните изисквания, на които трябва да отговарят продуктите, които те обхващат, така че да се разреши свободното движение на тези продукти в рамките на вътрешния пазар, в съответствие със заключенията на Европейския съвет в Единбург от 11 и 12 декември 1992 г., така както са потвърдени от Европейския съвет в Брюксел от 10 и 11 декември 1993 г.(2) Директива 76/118/ЕИО на Съвета от 18 декември 1975 г. за сближаване на законодателствата на държавите-членки относно определени частично или напълно дехидратирани консервирани млека, предназначени за консумация от човека [4], беше обусловена от факта, че различията между националните законодателства, отнасящи се до консервираните млека, можеха да доведат до условия за нелоялна конкуренция, която има вероятност да заблуди потребителите, и следователно да има пряко въздействие върху установяването и функционирането на Общия пазар.(3) Директива 76/118/ЕИО беше следователно разработена, за да установи дефинициите и общите правила, регулиращи състава, производствените характеристики и етикетирането на определени консервирани млека, така че да се осигури тяхното свободно движение в рамките на Общността.(4) Директива 76/118/ЕИО трябва да бъде приведена в съответствие с общото законодателство на Общността относно хранителните продукти, по-специално законодателството относно етикетирането, разрешените добавки, хигиената и санитарните правила, установени с Директива 92/46/ЕИО на Съвета [5].(5) За по-голяма яснота, Директива 76/118/ЕИО трябва да бъде преработена с цел да се направят по-достъпни правилата, отнасящи се до условията за производството и търговията с определени частично или напълно дехидратирани консервирани млека, предназначени за консумация от човека.(6) Общите правила за етикетиране на хранителни продукти, установени с Директива 2000/13/ЕО [6] на Европейския парламент и на Съвета, трябва да се прилагат при определени условия.(7) При условията на Директива 90/496/ЕИО на Съвета от 24 септември 1990 г. относно етикетирането на хранителните продукти [7], добавянето на витамини към продуктите, дефинирани в настоящата директива, е разрешено в определени държави-членки. Не може да бъде взето решение, обаче, за разширяването на това разрешение по отношение на Общността като цяло. Държавите-членки следователно са свободни да разрешават или да забраняват добавянето на витамини към техните национални продукти, но във всички случаи свободното движение на стоки в рамките на Общността трябва да бъде гарантирано, в съответствие с правилата и принципите, произтичащи от Договора.(8) За продуктите, предназначени за кърмачета, Директива 91/321/ЕИО на Комисията от 14 май 1991 г. относно храните за кърмачета и малки деца [8], се прилага.(9) В съответствие с принципите на субсидиарност и пропорционалност, установени с член 5 на Договора, целта, състояща се в установяването на общи дефиниции и правила за съответните продукти и привеждането в съответствие с общото законодателство на Общността относно хранителните продукти, не може да бъде постигната по задоволителен начин от държавите-членки, но може следователно, поради естеството на настоящата директива, да бъде по-успешно постигната от страна на Общността. Настоящата директива не надхвърля необходимото за постигането на посочената цел.(10) Мерките, необходими за прилагането на настоящата директива, трябва да бъдат приети в съответствие с Решение 1999/468/ЕО на Съвета от 28 юни 1999 г. за уреждане на процедурите за упражняване на изпълнителните правомощия, предоставени на Комисията [9].(11) За да се избегне създаването на нови препятствия пред свободното движение, държавите-членки трябва да се въздържат да приемат по отношение на въпросните продукти национални разпоредби, които на са предвидени в настоящата директива,ПРИЕ НАСТОЯЩАТА ДИРЕКТИВА:Член 1Настоящата директива се прилага за частично или напълно дехидратирани консервирани млека, дефинирани в приложение I.Член 2Държавите-членки могат, при условията на Директива 90/496/ЕИО, да разрешат добавянето на витамини към продуктите, дефинирани в приложение I.Член 3Директива 2000/13/ЕО се прилага за продуктите, дефинирани в приложение I, при следните условия.1. а) Наименованията на продуктите, изброени в приложение I, се прилагат единствено за продуктите, посочени тук и, без с това да се засяга буква б), се използват в търговията за обозначаването им;б) Като алтернатива на наименованията на продуктите, посочени в буква а), приложение II предвижда списък със специфични наименования. Тези наименования могат да бъдат използвани на езика и при условията, определени в приложение II;2. Етикетът трябва да съдържа информация за процента масленост на млякото, изразен спрямо теглото по отношение на крайния продукт, с изключение на продуктите, дефинирани в приложение I, точка 1, букви г) и ж) и точка 2, буква г), както и за процента сух обезмаслен екстракт от мляко, в случая на продуктите, дефинирани в приложение I, точка 1. Тази информация трябва да фигурира в близост до търговското наименование.3. За продуктите, дефинирани в приложение I, точка 2, етикетът трябва да съдържа препоръки за метода на разреждане или възстановяване, включително и подробности относно масленото съдържание на така разредения или възстановен продукт.4. Когато продуктите, тежащи по-малко от 20 грама за единица, са пакетирани във външна опаковка, данните, изисквани по настоящия член, е необходимо да фигурират само върху външната опаковка, с изключение на наименованията, изисквани по точка 1, буква а).5. Етикетът на продуктите, дефинирани в приложение I, част 2, съдържа информация за това, че продуктът "не е предназначен за храна на кърмачета под 12 месеца".Член 4За продуктите, дефинирани в приложения I и II, държавите-членки не приемат национални разпоредби, които не са предвидени в настоящата директива.Член 5Мерките, необходими за прилагането на настоящата директива, отнасящи се до веществата, посочени по-долу, са приети в съответствие с регулаторната процедура, посочена в член 6, параграф 2:- привеждане на настоящата директива в съответствие с общото законодателство на Общността относно хранителните продукти,- привеждане в съответствие с техническия прогрес.Член 61. Комисията е подпомагана от Постоянния комитет по храните (наричан по-долу "Комитета"), създаден с член 1 от Решение 69/414/ЕИО [10].2. Когато се прави позоваване на настоящия параграф, членове 5 и 7 от Решение 1999/468/ЕО се прилагат.Периодът, предвиден в член 5, параграф 6 от Решение 1999/468/ЕО, е фиксиран на три месеца.3. Комитетът приема свой вътрешен правилник.Член 7Директива 76/118/ЕИО се отменя, считано от 17 юли 2003 г.Позоваванията на отменената директива се тълкуват като позовавания на настоящата директива.Член 8Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива преди 17 юли 2003 г. Те незабавно информират Комисията за това.Мерките се прилагат, така че:- да разрешат търговията с продуктите, дефинирани в приложение I, ако те съответстват на дефинициите и на правилата, предвидени в настоящата директива, считано от 17 юли 2003 г.,- да забраняват комерсиализацията на продукти, които не съответстват на настоящата директива, считано от 17 юли 2004 г.Въпреки това, търговията с продукти, които не съответстват на настоящата директива, но които са били етикетирани преди 17 юли 2004 г. в съответствие с Директива 76/118/ЕИО, се допуска до изчерпване на наличните количества.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 9Настоящата директива влиза в сила в деня на публикуването ѝ в Официален вестник на Европейските общности.Член 10Адресати на настоящата директива са държавите-членки.Съставено в Брюксел на 20 декември 2001 година.За СъветаПредседателC. Picqué[1] ОВ C 231, 9.8.1996 г., стр. 20.[2] ОВ C 279, 1.10.1999 г., стр. 95.[3] ОВ C 56, 24.2.1997 г., стр. 20.[4] ОВ L 24, 30.1.1976 г., стр. 49. Директива, последно изменена с Акта за присъединяване от 1994 г.[5] ОВ L 268, 14.9.1992 г., стр. 1. Директива, последно изменена с Директива 94/71/ЕО (ОВ L 368, 31.12.1994 г., стр. 33).[6] ОВ L 109, 6.5.2000 г., стр. 29.[7] ОВ L 276, 6.10.1990 г., стр. 40.[8] ОВ L 175, 4.7.1991 г., стр. 35. Директива, последно изменена с Директива 1999/50/ЕО (ОВ L 139, 2.6.1999 г., стр. 29).[9] ОВ L 184, 17.7.1999 г., стр. 23.[10] ОВ L 291, 19.11.1996 г., стр. 9.--------------------------------------------------20011220ПРИЛОЖЕНИЕ IДЕФИНИЦИИ ЗА ПРОДУКТИТЕ И НАИМЕНОВАНИЯ НА ПРОДУКТИТЕ1. Частично дехидратирано млякоТова означава течният продукт, бил той подсладен или не, получен директно от частичното премахване на водата от млякото, от напълно или частично обезмаслено мляко или от смес от тези продукти, към която може да е добавена сметана, или от напълно дехидратирано мляко, или от тези два продукта, като в крайния продукт добавеното напълно дехидратираномляко не надвишава 25 % от общия сух екстракт от мляко.- Видове неподсладено кондензирано млякоа) Кондензирано пълномаслено млякоЧастично дехидратираномляко, съдържащо спрямо теглото си не по-малко от 15 % маслености и не по-малко от 26,5 % от общия сух екстракт от мляко.б) Кондензирано млякоЧастично дехидратираномляко, съдържащо спрямо теглото си не по-малко от 7,5 % масленост и не по-малко от 25 % от общия сух екстракт от мляко.в) Кондензирано частично обезмаслено млякоЧастично дехидратираномляко, съдържащо спрямо теглото си не по-малко от 1 % и по-малко от 7,5 % масленост и не по-малко от 20 % от общия сух екстракт от мляко.г) Кондензирано обезмаслено млякоЧастично дехидратирано мляко, съдържащо спрямо теглото си не повече от 1 % масленост и не по-малко от 20 % от общия сух екстракт от мляко.- Видове подсладено кондензирано млякод) Подсладено кондензирано млякоЧастично дехидратираномляко, с добавена захароза (полубяла захар, бяла захар или бяла рафинирана захар), и съдържащо спрямо теглото си не по-малко от 8 % масленост и не по-малко от 28 % от общия сух екстракт от мляко.е) Подсладено кондензирано частично обезмаслено млякоЧастично дехидратираномляко, с добавена захароза (полубяла захар, бяла захар или бяла рафинирана захар), и съдържащо спрямо теглото си не по-малко от 1 %, но по-малко от 8 % масленост и не по-малко от 24 % от общия сух екстракт от мляко.ж) Подсладено кондензирано обезмаслено млякоЧастично дехидратираномляко, с добавена захароза (полубяла захар, бяла захар или бяла рафинирана захар), и съдържащо спрямо теглото си не повече от 1 % масленост и не по-малко от 24 % от общия сух екстракт от мляко.2. Напълно дехидратирано млякоТова означава твърдият продукт, когато водното съдържание не надвишава 5 % от теглото на крайния продукт, получен директно от премахването на водата от млякото, от напълно или частично обезмасленото мляко, от сметана или от смес от тези продукти.а) Сухо пълномаслено мляко или пълномаслено мляко на прахДехидратираномляко, съдържащо спрямо теглото си не по-малко от 42 % масленост.б) Пълномаслено сухо мляко или пълномаслено мляко на прахДехидратираномляко, съдържащо спрямо теглото не по-малко от 26 %, но по-малко от 42 % масленост.в) Сухо частично обезмаслено мляко или частично обезмаслено мляко на прахДехидратираномляко, с процентно съдържание на масленост от повече от 1,5 % и по-малко от 26 % спрямо теглото му.г) Сухо обезмаслено мляко или обезмаслено мляко на прахДехидратираномляко, съдържащо спрямо теглото си не повече от 1,5 % масленост.3. Обработкаа) Допълнително количество лактоза, не по-голямо от 0,03 % спрямо теглото на завършения продукт, е разрешено за производството на продуктите, дефинирани в точка 1, букви д) до ж).б) Без това да накърнява Директива 92/46/ЕИО от 16 юни 1992 г., определяща санитарните правила за производството и пускането на пазара на сурово мляко, на топлинно обработено мляко и на продукти на млечна основа, консервирането на продуктите, упоменати в точки 1 и 2, се постига:- чрез топлинна обработка (стерилизация, UHT и т.н.) за продуктите, упоменати в точка 1, букви а) до г),- чрез добавяне на захароза за продуктите, упоменати в точка 1, букви д) до ж),- чрез изсушаване за продуктите, упоменати в точка 2.4. Разрешени добавкиСъгласно член 2, добавянето на витамини е разрешено в случая на продуктите, упоменати в настоящото приложение, при условията на Директива 90/496/ЕИО.--------------------------------------------------20011220ПРИЛОЖЕНИЕ IIСПЕЦИФИЧНИ ОБОЗНАЧЕНИЯ НА ОПРЕДЕЛЕНИ ПРОДУКТИ, ИЗБРОЕНИ В ПРИЛОЖЕНИЕ Iа) Английският термин "evaporated milk" обозначава продуктът, дефиниран в приложение I, точка 1, буква б), съдържащ спрямо теглото си поне 9 % масленост и 31 % от общия сух екстракт от мляко.б) Френските термини "lait demi-écrémé concentré" и "lait demi-écrémé concentré non sucré", испанският термин "leche evaporada semidesnatada", нидерландските термини "geëvaporeerde halfvolle melk" или "halfvolle koffiemelk" и английският термин "evaporated semi-skimmed milk" обозначават продукта, дефиниран в приложение I, точка 1, буква в), съдържащ спрямо теглото си между 4 % и 4,5 % масленост и не по-малко от 24 % от общ сух екстракт.в) Датският термин "kondenseret kaffefløde" и немският термин "kondensierte Kaffeesahne" обозначават продукта, дефиниран в приложение I, точка 1, буква а).г) Датският термин "flødepulver", немските термини "Rahmpulver" и "Sahnepulver", френският термин "crème en poudre", нидерландският термин "roompoeder", шведският термин "gräddpulver" и финският термин "kermajauhe", обозначават продукта, дефиниран в приложение I, точка 2, буква а).д) Френският термин "lait demi-écrémé concentré sucré", испанският термин "leche condensada semidesnatada" и нидерландският термин "gecodenseerde halfvolle melk met suiker" обозначават продукта, дефиниран в приложение I, точка 1, буква е), съдържащ спрямо теглото си между 4 % и 4,5 % масленост и не по-малко от 28 % от общия сух екстракт от млякото.е) Френският термин "lait demi-écrémé en poudre", нидерландският термин "halfvolle melkpoeder" и английските термини "semi-skimmed milk powder" или "dried semi-skimmed milk", обозначават продукта, дефиниран в приложение I, точка 2, буква в), чието маслено съдържание е между 14 и 16 %.ж) Португалският термин "leite em pó meio gordo" обозначава продукта, дефиниран в приложение I, точка 2, буква в), чието маслено съдържание е между 13 и 26 %.з) Нидерландският термин "koffiemelk" обозначава продукта, дефиниран в приложение I, точка 1, буква б).и) Финският термин "rasvaton maitojauhe" обозначава продукта, дефиниран в приложение I, точка 2, буква г).й) Испанският термин "leche en polvo semidesnatada" обозначава продукта, дефиниран в приложение I, точка 2, буква в), чието маслено съдържание е между 10 и 16 %.--------------------------------------------------


title: Директива 2013/13/ЕC на Съвета от 13 май 2013 година за адаптиране на някои директиви в областта на данъчното облагане поради присъединяването на Република Хърватия

text:
               28.5.2013

               BG

               Официален вестник на Европейския съюз

               L 141/30

         ДИРЕКТИВА 2013/13/ЕC НА СЪВЕТА
   от 13 май 2013 година
   за адаптиране на някои директиви в областта на данъчното облагане поради присъединяването на Република Хърватия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Договора за присъединяване на Хърватия, и по-специално член 3, параграф 4 от него,
   като взе предвид Акта за присъединяване на Хърватия, и по-специално член 50 от него,
   като взе предвид предложението на Европейската комисия,
   като има предвид, че:

               (1)

               Съгласно член 50 от Акта за присъединяване на Хърватия, когато актове на институциите, приети преди присъединяването, изискват адаптация, дължаща се на присъединяването, и необходимите адаптации не са предвидени в посочения акт за присъединяване или в неговите приложения, Съветът, с квалифицирано мнозинство, по предложение на Комисията приема необходимите за целта актове, ако първоначалният акт не е приет от Комисията.

               (2)

               В Заключителния акт на конференцията, на която бе съставен и приет Договорът за присъединяване на Хърватия, бе посочено, че високодоговарящите се страни са постигнали политическо споразумение относно определен брой наложени от присъединяването адаптации на актове, приети от институциите, и приканват Съвета и Комисията да приемат тези адаптации преди присъединяването, допълнени и актуализирани, където е необходимо, за да бъде отчетено развитието на правото на Съюза.

               (3)

               Поради това директиви 83/182/ЕИО (1), 2003/49/ЕО (2), 2008/7/ЕО (3), 2009/133/ЕО (4) и 2011/96/ЕС (5) следва да бъдат съответно изменени,

         ПРИЕ НАСТОЯЩАТА ДИРЕКТИВА:
   Член 1
   Директиви 83/182/ЕИО, 2003/49/ЕО, 2008/7/ЕО, 2009/133/ЕО и 2011/96/ЕС се изменят съгласно предвиденото в приложението към настоящата директива.
   Член 2
   1.   Държавите членки приемат и публикуват най-късно до датата на присъединяване на Хърватия към Съюза законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от датата на присъединяване на Хърватия към Съюза.
   Когато държавите членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила, при условие че Договорът за присъединяване на Хърватия влезе в сила, от датата на влизането му в сила.
   Член 4
   Адресати на настоящата директива са държавите членки.

      Съставено в Брюксел на 13 май 2013 година.

            За Съвета

            Председател

         S. COVENEY

      (1)  Директива 83/182/ЕИО на Съвета от 28 март 1983 г. за освобождаване от данъчно облагане в Общността при временен внос на някои превозни средства от една държава-членка в друга (ОВ L 105, 23.4.1983 г., стр. 59).

      (2)  Директива 2003/49/ЕО на Съвета от 3 юни 2003 г. относно общата система на данъчно облагане на плащания на лихви и роялти между свързани дружества от различни държави-членки (ОВ L 157, 26.6.2003 г., стр. 49).

      (3)  Директива 2008/7/ЕО на Съвета от 12 февруари 2008 г. относно косвените данъци върху набирането на капитал (ОВ L 46, 21.2.2008 г., стр. 11).

      (4)  Директива 2009/133/ЕО на Съвета от 19 октомври 2009 г. относно общата система за данъчно облагане, приложима спрямо сливанията, разделянията, отделянията, прехвърлянията на активи и замените на акции по отношение на дружества от различни държави-членки, както и при прехвърлянето на седалище на SE или SCE в друга държава-членка (ОВ L 310, 25.11.2009 г., стр. 34).

      (5)  Директива 2011/96/ЕС на Съвета от 30 ноември 2011 г. относно общата система за данъчно облагане на дружества майки и дъщерни дружества от различни държави-членки (ОВ L 345, 29.12.2011 г., стр. 8).

      ПРИЛОЖЕНИЕ

                  1.

                  В приложението към Директива 83/182/ЕИО се добавя следното:
                  „ХЪРВАТИЯ

                              —

                              poseban porez na motorna vozila (Zakon o posebnom porezu na motorna vozila (Narodne novine broj 15/13))“.

                  2.

                  Директива 2003/49/ЕО се изменя, както следва:

                              а)

                              в член 3, буква а), подточка iii) след вписването за Франция се вмъква следното:

                                          „—

                                          „porez na dobit“ в Хърватия,“;

                              б)

                              в приложението се добавя следната точка:

                                          „щ)

                                          дружества по хърватското право, известни като „dioničko društvo“, „društvo s ograničenom odgovornošću“, и други дружества, учредени съгласно хърватското право и подлежащи на облагане с данък върху печалбата в Хърватия“.

                  3.

                  В приложение I към Директива 2008/7/ЕО се вмъква следната точка:

                              „11а)

                              Дружества по хърватското право, известни като:

                                          i)

                                          dioničko društvo

                                          ii)

                                          društvo s ograničenom odgovornošću“.

                  4.

                  Приложение I към Директива 2009/133/ЕО се изменя, както следва:

                              а)

                              в част А се добавя следната буква:

                                          „ка)

                                          дружества според хърватското право, наречени „dioničko društvo“, „društvo s ograničenom odgovornošću“, и други дружества, учредени съгласно хърватското право и подлежащи на облагане с данък върху печалбата в Хърватия;“

                              б)

                              в част Б след вписването за Франция се вмъква следното:

                                          „—

                                          porez na dobit в Хърватия,“.

                  5.

                  Приложение I към Директива 2011/96/ЕС се изменя, както следва:

                              а)

                              в част А се вмъква следната буква:

                                          „ка)

                                          дружества съгласно хърватското право, наречени „dioničko društvo“, „društvo s ograničenom odgovornošću“, и други дружества, учредени съгласно хърватското право и подлежащи на облагане с данък върху печалбата в Хърватия;“

                              б)

                              в част Б след вписването за Франция се вмъква следното:

                                          „—

                                          porez na dobit в Хърватия,“.


title: Директива 2013/44/ЕС на Комисията от 30 юли 2013 година за изменение на Директива 98/8/ЕО на Европейския парламент и на Съвета за включване на царевичните кочани на прах като активно вещество в приложения I и IА към нея  текст от значение за ЕИП

text:
               31.7.2013

               BG

               Официален вестник на Европейския съюз

               L 204/49

         ДИРЕКТИВА 2013/44/ЕС НА КОМИСИЯТА
   от 30 юли 2013 година
   за изменение на Директива 98/8/ЕО на Европейския парламент и на Съвета за включване на царевичните кочани на прах като активно вещество в приложения I и IА към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, които трябва да бъдат подложени на оценка с оглед на евентуалното им включване в приложение I, IА или IБ към Директива 98/8/ЕО. Този списък включва царевични кочани на прах.

               (2)

               Съгласно Регламент (ЕО) № 1451/2007 беше направена оценка на царевичните кочани на прах в съответствие с член 11, параграф 2 от Директива 98/8/ЕО за употребата им в продуктов тип 14, родентициди, както е определен в приложение V към същата директива.

               (3)

               За докладваща държава членка беше определена Гърция, която на 22 октомври 2009 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше прегледан от държавите членки и Комисията с участието на заявителя. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклад за оценка в резултат от заседание на Постоянния комитет по биоцидите на 21 септември 2012 г.

               (5)

               В доклада за оценка се заключава, че от биоцидите, използвани като родентициди и съдържащи царевични кочани на прах, може да се очаква да удовлетворяват изискванията, формулирани в член 5 от Директива 98/8/ЕО, и поради това се препоръчва включването на царевичните кочани на прах за употреба в продуктов тип 14 от приложение I към същата директива. Целесъобразно е да се спази тази препоръка.

               (6)

               В доклада за оценка също така се заключава, че биоцидите, използвани като родентициди и съдържащи царевични кочани на прах, може да се очаква да представляват само малък риск за хората, нецелевите животни и околната среда, по-специално по отношение на употребата, която е изследвана и описана подробно в доклада за оценка, т.е. когато се изполват под формата на пелети на сухи места. Поради това в доклада се препоръчва включването на царевични кочани на прах за тази употреба в приложение IA към Директива 98/8/ЕО. Целесъобразно е да се спази тази препоръка.

               (7)

               В съответствие със съществуващата практика и в съответствие с член 10, параграф 1 от Директива 98/8/ЕО е целесъобразно срокът на включването да се ограничи на десет години.

               (8)

               Оценката на равнище Съюз не включва всички потенциални видове употреби и сценарии на експозиция. Поради това е целесъобразно държавите членки да направят оценка на видовете употреби или на сценариите на експозиция, както и на рисковете за населението и компонентите на околната среда, които не са били разгледани представително в оценката на риска, направена на равнище Съюз, и при издаването на разрешения за продукт да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (9)

               Разпоредбите, приети съгласно настоящата директива, следва да се приложат едновременно във всички държави членки с цел да се осигури еднаквото третиране на пазара на Съюза на биоциди от продуктов тип 14, съдържащи активното вещество царевични кочани на прах, както и да се улесни правилното функциониране на пазара на биоциди като цяло.

               (10)

               Следва да се предвиди разумен период от време, преди дадено активно вещество да бъде включено в приложения I и IА към Директива 98/8/ЕО, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, подготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва от датата на включване.

               (11)

               След включването, на държавите членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (12)

               Поради това Директива 98/8/ЕО следва да бъде съответно изменена.

               (13)

               В съответствие със Съвместната политическа декларация от 28 септември 2011 г. на държавите членки и Комисията относно обяснителните документи (3) държавите членки са поели ангажимент в обосновани случаи да прилагат към уведомлението за мерките си за транспониране един или повече документи, обясняващи връзката между елементите на дадена директива и съответните части от националните инструменти за транспониране.

               (14)

               Комитетът, създаден съгласно член 28, параграф 1 от Директива 98/8/ЕО, не е дал становище относно мерките, предвидени в настоящата директива, и поради това Комисията представи на Съвета предложение, свързано с тези мерки, и го препрати на Европейския парламент. Съветът не се произнесе в двумесечния срок, предвиден в член 5а от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (4), и поради това Комисията незабавно внесе предложението в Европейския парламент. Европейският парламент не възрази срещу мярката в срок от четири месеца от гореупоменатото препращане,

         ПРИЕ НАСТОЯЩАТА ДИРЕКТИВА:
   Член 1
   Приложения I и IA към Директива 98/8/ЕО се изменят в съответствие с приложението към настоящата директива.
   Член 2
   1.   Държавите членки приемат и публикуват най-късно до 31 януари 2014 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат тези разпоредби от 1 февруари 2015 г.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, обхваната от настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 30 юли 2013 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ C 369, 17.12.2011 г., стр. 14.

      (4)  ОВ L 184, 17.7.1999 г., стр. 23.

      ПРИЛОЖЕНИЕ

                  1)

                  В приложение I към Директива 98/8/ЕО се добавя следното вписване:

                              №

                              Общоприето наименование

                              Наименование по IUPAC
                              Идентификационни номера

                              Минимална степен на чистота на активното вещество (1)

                              Дата на включването

                              Краен срок за привеждане в съответствие с член 16, параграф 3, освен ако е приложимо някое от изключенията, посочени в бележката под линия към това заглавие (2)

                              Срок на изтичане на включването

                              Продуктов тип

                              Специфични разпоредби (3)

                              „67

                              Царевични кочани на прах

                              Не е присъден

                              1 000 g/kg

                              1 февруари 2015 г.

                              31 януари 2017 г.

                              31 януари 2025 г.

                              14

                              При оценяването на заявлението за издаване на разрешение за продукт в съответствие с член 5 и приложение VI държавите членки оценяват, когато това е уместно за съответния продукт, видовете употреби или сценариите на експозиция, както и рисковете за населението и за компонентите на околната среда, които не са били разгледани по представителен начин в оценката на риска, направена на равнището на Съюза.“

                  2)

                  В приложение IА към Директива 98/8/ЕО се добавя следното вписване:

                              №

                              Общоприето наименование

                              Наименование по IUPAC
                              Идентификационни номера

                              Минимална чистота на активното вещество в биоцидния продукт, както е пуснат на пазара

                              Дата на включването

                              Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които крайният срок за привеждане в съответствие с член 16, параграф 3 е указаният в последното от решенията за включване относно тези активни вещества)

                              Срок на изтичане на включването

                              Продуктов тип

                              Специфични разпоредби (4)

                              „3

                              Царевични кочани на прах

                              Не е присъден

                              1 000 g/kg

                              1 февруари 2015 г.

                              31 януари 2017 г.

                              31 януари 2025 г.

                              14

                              Държавите членки следва да осигурят спазването на следното условие при издаването на регистрации:

                                          —

                                          Само за използване под формата на пелети на сухи места.“

         (1)  Посочената в тази колона чистота е минималната степен на чистота на активното вещество, използвана за оценката, извършена в съответствие с член 11. Активното вещество в пуснатия на пазара продукт може да бъде със същата или с различна чистота, ако е доказана техническата му равностойност с оцененото вещество.

         (2)  За продуктите, съдържащи повече от едно активно вещество, попадащо в обхвата на член 16, параграф 2, крайният срок за изпълнение на член 16, параграф 3 е срокът, валиден за последното от неговите активни вещества, което трябва да бъде включено в настоящото приложение. За продукти, за които първото разрешение е предоставено по-късно от 120 дни преди крайния срок за изпълнение на член 16, параграф 3 и е подадено комплектно искане за взаимно признаване съгласно член 4, параграф 1 в срок от 60 дни от издаването на първото разрешение, крайният срок за изпълнение на член 16, параграф 3 във връзка с това искане се удължава на 120 дни след датата на получаване на комплектното искане за взаимно признаване. За продукти, за които дадена държава членка е предложила дерогация от взаимното признаване съгласно член 4, параграф 4, крайният срок за изпълнение на член 16, параграф 3 се удължава с тридесет дни след датата на приемането на решението на Комисията в съответствие с член 4, параграф 4, втора алинея.

         (3)  За прилагането на общите принципи на приложение VI, съдържанието и заключенията на докладите за оценка са достъпни на уебсайта на Комисията: http://ec.europa.eu/comm/environment/biocides/index.htm

         (4)  За прилагането на общите принципи на приложение VI, съдържанието и заключенията на докладите за оценка са достъпни на уебсайта на Комисията: http://ec.europa.eu/comm/environment/biocides/index.htm


title: Директива 2002/61/ЕО на Европейския парламент и на Съвета от 19 юли 2002 година относно деветнадесето изменение на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (азооцветители)

text:
Важна правна забележка

|

32002L0061

Официален вестник n° L 243 , 11/09/2002 стр. 0015 - 0018 специално чешко издание глава 13 том 29 стр. 613  - 616 специално испанско издание глава 13 том 29 стр. 613  - 616 специално унгарско издание глава 13 том 29 стр. 613  - 616 специално литвийско издание глава 13 том 29 стр. 613  - 616 LV.ES глава 13 том 29 стр. 613  - 616 MT.ES глава 13 том 29 стр. 613  - 616 PL.ES глава 13 том 29 стр. 613  - 616 SK.ES глава 13 том 29 стр. 613  - 616 специално словенско издание глава 13 том 29 стр. 613  - 616

		20020719Директива 2002/61/ЕО на Европейския парламент и на Съветаот 19 юли 2002 годинаотносно деветнадесето изменение на Директива 76/769/ЕИО на Съвета относно ограниченията за пускането на пазара и употребата на някои опасни вещества и препарати (азооцветители)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 95 от него,като взеха предвид предложението на Комисията [1],като взеха предвид становището Икономическия и социален комитет [2],в съответствие с процедурата, предвидена в член 251 от Договора [3],като имат предвид, че:(1) Работата, свързана с вътрешния пазар трябва постепенно да подобри качеството на живота, опазване на здравето и безопасността на потребителите. Предвидените в настоящата директива мерки осигуряват високо ниво на опазване на здравето и на потребителите.(2) Текстилните и кожени изделия, съдържащи някои азобагрила, имат способността да изпускат някои ариламник, които могат да породят риск от рак.(3) Вече приетите или планирани ограничения от някои държави-членки за употребата на текстилните и кожени изделия, оцветени с азобагрила, засягат изграждането и функционирането на вършения пазар. Следователно, е необходимо да се сближат законодателствата на държавите-членки в тази област и вследствие на това да се измени приложение I към Директива 76/769/EИО на Съвета от 27 юли 1976 г. за сближаване на законовите, подзаконовите и административните разпоредби относно ограниченията за пускането на пазара и употребата на някои опасни вещества и препарати [4].(4) Научният комитет по тоскичност, екотоксичност и околната среда (CSTEE) след консултация с Комисията потвърди, че рискът от рак, породен от текстилните и кожени изделия, оцветени с някои азобагрила, дават основание за безпокойство.(5) За да се опази човешкото здраве, употребата на опасни азобагрила и пускането на пазара на някои изделия, боядисани с такива багрила, трябва да се забранят.(6) За текстилните изделия, изработени от рециклирани влакна трябва да се прилага максимална концентрация от 70 ppm за амините, изброени в точка 43 на допълнението към Директива 76/769/EИО. Тази гранична стойност трябва да се прилага за преходен период до 1 януари 2005 г., ако амините се излъчват от остатъците от предишното боядисване на същите влакна. Това ще позволи рециклиране на текстилните тъкани, от което общо произтичат ползи за околната среда.(7) Необходими са хармонизирани методи на изпитване за прилагането на настоящата директива. В съответствие с член 2a на Директива 76/769/EИО Комисията следва да установи такива методи. За предпочитане е методите на изпитване да се разработят на европейско равнище, ако е целесъобразно — от Европейският комитет по стандартизация. (CEN).(8) Методите на изпитване трябва да се преразгледат в светлината на новите научни познания, включително методи на изпитване, включително тези, отнасящи се до анализа на 4-амино азобензол.(9) В светлината на новите научни познания разпоредбите относно някои азо-оцветители трябва да се преразгледат, и по-специално по отношение на необходимостта да се включат други материали, които не са обхванати от настоящата директива, както и други ароматни амини. Специално внимание трябва да се обърне на възможните рискове за деца.(10) Настоящата директива се прилага без да се засяга законодателството на Общността за определяне на минимални изисквания за закрила на работниците, съдържащи се в Директива 89/391/ЕИО на Съвета от 12 юни 1989 г. [5] и в базираните на нея специални директиви, и по-специално Директива 90/394/ЕИО на Съвета [6] и Директива 98/24/EО на Европейския парламент и на Съвета [7],ПРИЕХА НАСТОЯЩАТА ДИРЕКТИВА:Член 1Приложение I към Директива 76/769/EИО се изменя, както е посочено в приложението към настоящата директива.Член 2Методите на изпитване за прилагането на точка 43 от приложение I към Директива 76/769/EИО се приемат от Комисията в съответствие с процедурата, предвидена в член 2a на същата директива.Член 31. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, не по-късно от 11 септември 2003 г. Те незабавно информират Комисията за това.Те прилагат настоящите разпоредби считано от 11 септември 2003 г.2. Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 4Настоящата директива влиза в сила от деня на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 19 юли 2002 година.За Европейския парламентПредседателP. CoxЗа СъветаПредседателT. Pedersen[1] ОВ C 89 E, 28.3.2000 г., стр. 67 иОВ C 96 E, 27.3.2001 г., стр. 269.[2] ОВ C 204, 18.7.2000 г., стр. 90.[3] Становище на Европейския парламент от 7 септември 2000 г. (ОВ C 135, 7.5.2001 г., стр. 257), Обща позиция на Съвета от 18 февруари 2002 г. (ОВ C 119 E, 22.5.2002 г., стр. 7) и Решение на Европейския парламент от 11 юни (все още непубликувано в Официален вестник)[4] ОВ L 262, 27.9.1976 г., стр. 201. Директива, последно изменена с Директива 2001/91/EО на Комисията (ОВ L 286, 30.10.2001 г., стр. 27).[5] ОВ L 183, 29.6.1989 г., стр. 1.[6] ОВ L 196, 26.7.1990 г., стр. 1. Директива, последно изменена с Директива 1999/38/EО (ОВ L 138, 1.6.1999 г., стр. 66).[7] ОВ L 131, 5.5.1998 г., стр. 11.--------------------------------------------------20020719ПРИЛОЖЕНИЕПриложение I към Директива 76/769/EИО се изменя, както следва:1. Добавя се следната точка:"43. Азо-оцветители | 1.Азобагрила, които чрез редуктивно разцепване на една или повече азо-групи могат да излъчват един или повече от ароматните амини, изброени в допълнението, в откриваеми концентрации, т.е. 30 ppm в готовите изделия или в боядисаните им части, съгласно изпитателния метод, определен в съответствие с член 2a на настоящата директива, не могат да се използват в текстилни или кожени изделия, влизащи в пряк и продължителен допир с човешката кожа или устна кухина, като например:облекла, постели и завивки, хавлии, кърпи за глава, перуки, шапки, пелени и други изделия за хигиената, спални чували,обувки, ръкавици, каишки на ръчни часовници, ръчни чанти, портмонета/портфейли, куфарчета, покривки за столове портмонета, носени на врата,текстилни или кожени детски играчки и играчки, на които има текстилни или кожени облекла,прежда или тъкан, предназначени за употреба от крайния потребител.2.Освен това, текстилните и кожени изделия, посочени в точка 1 по-горе, не могат да се пускат на пазара, освен ако не отговарят на изискванията, дадени в тази точка.Чрез дерогация, до 1 януари 2005 г., тази разпоредба не се прилага към текстилни изделия, изработени от рециклирани влакна, ако амините се излъчват от остатъци от предишно боядисване, на същите влакна в концентрации под 70 ppm.3.Не по-късно от 11 септември 2005 г., Комисията ще преразгледа разпоредбите за азо-оцветители в светлината на новите научни постижения." |2. Добавя се следната точка към допълнението:"Точка 43 — Азо-оцветителиСписък на ароматни амини| CAS номер | Индекс номер | ЕО номер | Вещества |1 | 92-67-1 | 612-072-00-6 | 202-177-1 | 1 бифенил-4-иламин 4-аминобифенил ксениламин |2 | 92-87-5 | 612-042-00-2 | 202-199-1 | Бензидин |3 | 95-69-2 | | 202-441-6 | 4-хлор-о-толуидин |4 | 91-59-8 | 612-022-00-3 | 202-080-4 | 2-нафтиламин |5 | 97-56-3 | 611-006-00-3 | 202-591-2 | o-аминоазотолуол 4-амино-2′,3-диметилазобензол 4-o-толилазо-o-толуидин |6 | 99-55-8 | | 202-765-8 | 5-нитро-o-толуидин |7 | 106-47-8 | 612-137-00-9 | 203-401-0 | 4-хлоранилин |8 | 615-05-4 | | 210-406-1 | 4-метокси-m-фенилендиамин |9 | 101-77-9 | 612-051-00-1 | 202-974-4 | 4,4′-метилендианилин 4,4′-диаминодифенилметан |10 | 91-94-1 | 612-068-00-4 | 202-109-0 | 3,3′-дихлоробензидин 3,3′-дихлорбифенил-4,4′-илендиамин |11 | 119-90-4 | 612-036-00-X | 204-355-4 | 3,3′-диметоксибензидин o-дианисидин |12 | 119-93-7 | 612-041-00-7 | 204-358-0 | 3,3′-диметилнезидин 4,4′-би-o-толуидин |13 | 838-88-0 | 612-085-00-7 | 212-658-8 | 4,4′-метиленди-o-толуидин |14 | 120-71-8 | | 204-419-1 | 6-метокси-m-толуидин p-крезидин |15 | 101-14-4 | 612-078-00-9 | 202-918-9 | 4,4′-метилен-бис-(2-хлор-анилин) 2,2′-дихлор-4,4′-метилен-дианилин |16 | 101-80-4 | | 202-977-0 | 4,4′-оксидианилин |17 | 139-65-1 | | 205-370-9 | 4,4′-тиодианилин |18 | 95-53-4 | 612-091-00-X | 202-429-0 | o-толуидин 2-аминотолуол |19 | 95-80-7 | 612-099-00-3 | 202-453-1 | 4-метил-m-фенилендиамин |20 | 137-17-7 | | 205-282-0 | 2,4,5-триметиланилин |21 | 90-04-0 | 612-035-00-4 | 201-963-1 | o-анизидин 2-метоксианилин |22 | 60-09-3 | 611-008-00-4 | 200-453-6 | 4-амино азобензол" |--------------------------------------------------


title: Директива 2009/129/ЕО на Комисията от 9 октомври 2009 година за изменение на Директива 76/768/ЕИО на Съвета относно козметичните продукти, с цел адаптиране към техническия прогрес на приложение III към нея (Текст от значение за ЕИП)

text:
               10.10.2009

               BG

               Официален вестник на Европейския съюз

               L 267/18

      ДИРЕКТИВА 2009/129/ЕО НА КОМИСИЯТА

   от 9 октомври 2009 година
   за изменение на Директива 76/768/ЕИО на Съвета относно козметичните продукти, с цел адаптиране към техническия прогрес на приложение III към нея
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 76/768/ЕИО на Съвета от 27 юли 1976 г. относно сближаването на законодателствата на държавите-членки, свързани с козметични продукти (1), и по-специално член 8, параграф 2 от нея,
   след консултация с Научния комитет по потребителските продукти,
   като има предвид, че:

               (1)

               Съединенията, съдържащи флуор, понастоящем попадат под поредни номера 26—43 и поредни номера 47 и 56 в част 1 от приложение III към Директива 76/768/ЕИО. Тяхната максимална позволена концентрация в пастите за зъби се отнася до съдържанието на химичния елемент флуор (0,15 % изчислен като F, т.е. 1 500 ppm).

               (2)

               В своето становище SCCP/0882/08 Научният комитет по потребителските продукти, който беше заменен от Научния комитет по безопасност на потребителите (по-долу „НКБП“) (2), заявява, че въз основа на наличните научни доказателства максималната разрешена концентрация от 0,15 % (1 500 F- ppm) флуорид не предизвиква опасения относно безопасността при употреба от деца на възраст под шест години. Използваните данни са предимно от изследвания с натриев флуорид.

               (3)

               Въз основа на научните заключения на НКБП с Директива 2007/53/ЕО на Комисията от 29 август 2007 г. за изменение на Директива 76/768/ЕИО на Съвета относно козметичните продукти, с цел привеждане в съответствие с техническия прогрес на приложение III към нея (3), за регулираните съединения, съдържащи флуор, беше въведено изискване за предупреждение, което трябва да бъде отпечатано на етикетите на пастите за зъби, съдържащи флуорид. Изискването се отнася за съдържанието на флуорид вместо за химичния елемент флуор. В резултат на това не всички съдържащи флуор съединения, изброени в част 1 от приложение III към Директива 76/768/ЕИО, попаднаха в обхвата на въведеното изискване за етикетиране.

               (4)

               По искане на Комисията НКБП поясни, че в становища SCCNFP/0653/03 и SCCP/0882/05 се посочва, че екстраполация за другите съдържащи флуор съединения, изброени в част 1 от приложение III към Директива 76/768/ЕИО, може да се направи само по отношение на флуорозата. За целите на позоваването на съдържащите флуор съединения в част 1 от приложение III към Директива 76/768/ЕИО, въведено с Директива 2007/53/ЕО, НКБП счете обаче, че термините „флуор“ и „флуорид“ са равнозначни и взаимнозаменяеми.

               (5)

               С цел да се гарантира правна сигурност, е необходимо да се изясни, че изискването за етикетиране се отнася за всички двадесет съединения, съдържащи флуор, които са изброени в част 1 от приложение III към Директива 76/768/ЕИО, а не само за тези съединения, които съдържат флуорид.

               (6)

               Поради това условието за текста, който трябва да бъде отпечатан на етикетите на пастите за зъби, съдържащи флуорните съединения, изброени в част 1 от приложение III към Директива 76/768/ЕИО, следва да се отнася за съдържанието на флуор вместо на флуорид. Поради това Директива 76/768/ЕИО следва да бъде съответно изменена.

               (7)

               От съображения за плавен преход държавите-членки следва да не забраняват търговията с продукти, които са в съответствие с настоящата директива, преди датата на нейното прилагане.

               (8)

               Мерките, предвидени в настоящата директива, са в съответствие със становището на Постоянния комитет по козметичните продукти,

         ПРИЕ НАСТОЯЩАТА ДИРЕКТИВА:
   Член 1
   Приложение III към Директива 76/768/ЕИО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 15 април 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби.
   Те прилагат посочените разпоредби, считано от 15 октомври 2010 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Държавите-членки не забраняват търговията с паста за зъби, етикетирана в съответствие с разпоредбите, транспониращи настоящата директива, преди датата, посочена в член 2, параграф 1, втора алинея.
   Член 4
   Настоящата директива влиза в сила на двадесетия ден от публикуването ѝ в Официален вестник на Европейския съюз.
   Член 5
   Адресати на настоящата директива са държавите-членки.

      Съставено в Брюксел на 9 октомври 2009 година.

            За Комисията

         Günter VERHEUGEN

            Заместник-председател

      (1)  ОВ L 262, 27.9.1976 г., стр. 169.

      (2)  Наименованието на комитета беше променено с Решение 2008/721/ЕО на Комисията (ОВ L 241, 10.9.2008 г., стр. 21).

      (3)  ОВ L 226, 30.8.2007 г., стр. 19.

      ПРИЛОЖЕНИЕ
      В графа „е“ на част 1 от приложение III към Директива 76/768/ЕИО за поредните номера 26—43 и 47 и 56 текстът след първото изречение се заменя със следните изречения:

         „На етикета на всяка паста за зъби, в чийто състав влизат съединения, съдържащи флуор в концентрация 0,1—0,15 %, изчислена като F, освен ако вече не е означена като неподходяща за деца (напр. „Само за възрастни“), задължително се поставя следният текст:
         „Деца до 6-годишна възраст, включително: Да се използва количество колкото грахово зърно и миенето на зъбите да се извършва под надзора на възрастен за възможно най-малко поглъщане на продукта. Ако се приема флуорид от други източници, консултирайте се с вашия зъболекар или лекар.“ “


title: Директива 2004/99/ЕО на Комисията от 1 октомври 2004 година за изменение на Директива 91/414/ЕИО на Съвета относно включването на ацетамиприда и тиахлоприда в списъка с активните веществаТекст от значение за ЕИП.

text:
Важна правна забележка

|

32004L0099

Официален вестник n° L 309 , 06/10/2004 стр. 0006 - 0008 Официален вестник n° L 183 , 05/07/2006 стр. 0226 - 0228

		20041001Директива 2004/99/ЕО на Комисиятаот 1 октомври 2004 годиназа изменение на Директива 91/414/ЕИО на Съвета относно включването на ацетамиприда и тиахлоприда в списъка с активните вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) В съответствие с член 6, параграф 2 от Директива 91/414/ЕИО от 22 октомври 1999 г. Гърция получи молба от Nesso Chemical Europe GmbH за включването на активното вещество ацетамиприд в приложение I към Директива 91/414/ЕИО. С Решение 2000/390/ЕО на Комисията [2] бе потвърдено, че досието е "пълно", в смисъл че би могло да се счита като удовлетворително по принцип с оглед изискванията за данните и информацията от приложение II и приложение III към Директива 91/414/ЕИО.(2) На 11 септември 1998 г. Обединеното кралство получи заявление съгласно член 6, параграф 2 от Директива 91/414/ЕИО от Bayers plc. (днес Bayer CropScience AG) относно тиахлоприда. С Решение 2000/181/ЕО на Комисията [3] бе потвърдено, че досието е "пълно" в смисъл, че би могло да се счита като удовлетворително по принцип с оглед изискванията за данните и информацията от приложение II и приложение III към Директива 91/414/ЕИО.(3) Ефектът на тези активни вещества върху човешкото здраве и околната среда бяха подложени на оценка в съответствие с разпоредбите от член 6, параграфи 2 и 4 от Директива 91/414/ЕИО за предложената от кандидатите употреба. На 19 март 2001 г. (ацетамиприд) и на 22 ноември 2000 г. (тиахлоприд) посочените докладващи държави-членки представиха проектодоклади за оценка на въпросните вещества.(4) Проектодокладите за оценка на веществата бяха разгледани от държавите-членки и Комисията в рамките на Постоянния комитет по хранителната верига и здравето на животните. Прегледът бе завършен на 29 юни 2004 г. под формата на обзорни доклади на Комисията за ацетамиприд и тиахлоприд.(5) В резултат от прегледа на ацетамиприда и тиахлоприда не останаха никакви открити въпроси, нито съображения, във връзка с които би възникнала необходимостта от консултация с Научния комитет по растенията.(6) От направените разнообразни опити се стигна до констатацията, че продуктите за растителна защита, съдържащи въпросните активни вещества, вероятно общо взето ще задоволят изискванията, посочени в член 5, параграф 1 букви а) и б), както и тези от член 5, параграф 3 от Директива 91/414/ЕИО и, в частност по отношение на употребата, която е подробно разгледана в обзорния доклад на Комисията. Във връзка с това ацетамипридът и тиахлопридът е подходящо да се включат в приложение I към настоящата директива, с оглед във всички държави-членки да се осигурят разрешителни за продуктите за растителна защита, съдържащи същите активни вещества в съответствие с разпоредбите на въпросната директива.(7) След включването на ацетамиприда и тиахлоприда в приложение I към Директива 91/414/ЕИО на държавите-членки следва да бъде разрешен разумен период от време за изпълнение разпоредбите на въпросната директива по отношение на продуктите за растителна защита, съдържащи тези вещества, и, в частност преразглеждането на съществуващите временни разрешителни като най-късно към края на този период същите следва да преобразуват тези разрешителни в окончателни разрешителни, да ги изменят и допълнят или да ги изтеглят в съответствие с разпоредбите на Директива 91/414/ЕИО.(8) Във връзка с горното е подходящо в Директива 91/414/ЕИО да се внесат съответните изменения.(9) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя съгласно приложението към настоящата директива.Член 21. Най-късно до 30 юни 2005 г. държавите-членки приемат и публикуват законовите, подзаконовите и административните разпоредби, необходими за изпълнение на настоящата директива. Държавите-членки незабавно предоставят на Комисията текста на тези разпоредби заедно с таблица на съответствието между тези разпоредби и настоящата директива.Държавите-членки прилагат тези разпоредби, считано от 1 юли 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки предоставят на Комисията текста на приетите от тях разпоредби в областта, уредена с настоящата директива.Член 31. Държавите-членки преразглеждат разрешителното за всеки продукт за растителна защита, съдържащ ацетамиприд и тиахлоприд, с оглед обезпечаване спазването на условията, свързани с тези активни вещества, изложени в приложение I към Директива 91/414/ЕИО. В случаите, в които е необходимо, най-късно до 30 юни 2005 г. държавите-членки изменят или изтеглят разрешителните в съответствие с Директива 91/414/ЕИО.2. Най-късно до 31 декември 2004 г. за всеки разрешен продукт за растителна защита, съдържащ ацетамиприд и тиахлоприд, или като единствено активно вещество, или като едно от няколкото активни вещества, всички без изключение посочени в приложение I към Директива 91/414/ЕИО, държавите-членки правят преоценка на продукта в съответствие с единните принципи, предвидени съгласно приложение VI към Директива 91/414/ЕИО, въз основа на досие, отговарящо на изискванията от приложение III към същата директива. На базата на тази оценка държавите-членки определят дали продукта отговаря на условията, формулирани в член 4, параграф 1, букви б), в), г) и д) от Директива 91/414/ЕИО.След като приключат с определението на съответствието на продуктите, държавите-членки:а) при наличие на продукт, съдържащ ацетамиприд и тиахлоприд като единствено активно вещество, в случаите, в които е необходимо, изменят или изтеглят разрешителното най-късно до 30 юни 2006 г.; илиб) при наличие на продукт, съдържащ ацетамиприд и тиахлоприд като едно от няколкото активни вещества, в случаите, в които е необходимо, изменят или изтеглят разрешителното най-късно до 30 юни 2006 г. или до датата, посочена за такова изменение или изтегляне в съответната директива или съответните директиви, с която/които съответното вещество или съответните вещества се добавят към приложение I към Директива 91/414/ЕИО, в зависимост от това кое събитие е последно.Член 4Настоящата директива влиза в сила на 1 януари 2005 г.Член 5Адресати на настоящата директива са държави-членки.Съставено в Брюксел на 1 октомври 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/71/ЕО на Комисията (ОВ L 127, 29.4.2004 г., стр. 104).[2] ОВ L 145, 20.6.2000 г., стр. 36.[3] ОВ L 57, 2.3.2000 г., стр. 35.--------------------------------------------------20041001ПРИЛОЖЕНИЕКъм края на таблицата в приложение I към Директива 91/414/ЕИО се добавят следните редове:"№ | Обичайно название, идентификационен номер | Название по IUPAC | Чистота [1] | Влизане в сила | Изтичане срока на регистрацията | Специфични разпоредби |92 | Ацетамиприд CAS № 160430-64-8 CIPAC № Все още неопределен | (E)-N1-[(6-хлоро-3-пиридил)- метил]-N2-цианоN1-ме- тилацетамидин | ≥ 990 g/kg | 1 януари 2005 г. | 31 декември 2014 г. | Може да се издава разрешително за употреба само като инсектицид В изпълнение на единните принципи от приложение IV заключенията от обзорния доклад по ацетамиприда и, в частност, допълнения I и II към същото, се взема предвид окончателният вариант на Постоянния комитет по хранителната верига и здравето на животните от 29 юни 2004 г. В тази обща оценка държавите-членки обръщат особено внимание на риска за работника при работа с веществото,обръщат особено внимание на защитата на организмите, живеещи във водна среда.Там, където е подходящо следва да се прилагат мерки за намаляване на риска. |93 | Тиахлоприд CAS № 111988-49-9 CIPAC № 631 | (Z)-N-{3-[(6-хлоро-3-пиридинил)метил]-1,3-тиазолан-2-илиден}цианамид | ≥ 975 g/kg | 1 януари 2005 г. | 31 декември 2014 г. | Може да се издава разрешително за употреба само като за инсектицид В изпълнение на единните принципи от приложение IV заключенията от обзорния доклад по тиаклоприда и, в частност, допълнения I и II към същото, се взема предвид окончателният вариант на Постоянния комитет по хранителната верига и здравето на животните от 29 юни 2004 г. В тази обща оценка държавите-членки: обръщат особено внимание на защитата на членестоноги, непредставляващи цел на растителната защитаобръщат особено внимание на защитата на организмите, живеещи във водна среда.обръщат особено внимание на потенциалния риск от заразяване на подпочвените води в случаите, в които препаратът се прилага в местности с податлива почва и/или климатични условия, предразполагащи към такова заразяванеТам, където е подходящо, следва да се прилагат мерки за намаляване на риска. |[1] Останалите подробности по идентичността и спецификацията на активните вещества се представени в обзорния доклад."--------------------------------------------------


title: Директива 2004/58/ЕО на Комисията от 23 април 2004 година за изменение на Директива 91/414/ЕИО на Съвета за включването на алфациперметрин, беналаксил, бромоксинил, десмедифам, йоксинил и фенмедифам като активни веществаТекст от значение за ЕИП.

text:
Важна правна забележка

|

32004L0058

Официален вестник n° L 120 , 24/04/2004 стр. 0026 - 0029 специално чешко издание глава 3 том 43 стр. 449  - 452 специално испанско издание глава 3 том 43 стр. 449  - 452 специално унгарско издание глава 3 том 43 стр. 449  - 452 специално литвийско издание глава 3 том 43 стр. 449  - 452 LV.ES глава 3 том 43 стр. 449  - 452 MT.ES глава 3 том 43 стр. 449  - 452 PL.ES глава 3 том 43 стр. 449  - 452 SK.ES глава 3 том 43 стр. 449  - 452 специално словенско издание глава 3 том 43 стр. 449  - 452

		20040423Директива 2004/58/ЕО на Комисиятаот 23 април 2004 годиназа изменение на Директива 91/414/ЕИО на Съвета за включването на алфациперметрин, беналаксил, бромоксинил, десмедифам, йоксинил и фенмедифам като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита [2], установява списък на активните вещества, които да бъдат оценени с оглед евентуалното им включване в приложение I към Директива 91/414/ЕИО. Този списък включва алфациперметрин, беналаксил, бромоксинил, десмедифам, йоксинил и фенмедифам.(2) Въздействието на тези активни вещества върху здравето на човека и върху околната среда е оценено в съответствие с разпоредбите на Регламент (ЕИО) № 3600/92 за серия употреби, предложени от нотификаторите. С Регламент (ЕО) № 933/94 на Комисията от 27 април 1994 г. относно съставяне на списъка на активните вещества в продуктите за растителна защита и за определяне на държавите-членки докладчици относно прилагането на Регламент (ЕИО) 3600/92 на Комисията [3], бяха посочени следните държави-членки докладчици, които на свой ред представят на Комисията своите доклади за оценка и съответните препоръки, предвидени в член 7, параграф 1, буква в) от Регламент (ЕИО) № 3600/92. Държавата-членка докладчик за алфациперметрин е Белгия и тя е представила цялата необходима информация на 16 септември 1999 г. Държавата-членка докладчик за беналаксил е Португалия и тя е представила цялата необходима информация на 27 април 2000 г. Държавата-членка докладчик за бромоксинил е Франция и тя е представила цялата необходима информация на 16 март 2000 г. Държавата-членка докладчик за десмедифам е Финландия и тя е представила цялата необходима информация на 8 май 2000 г. Държавата-членка докладчик за йоксинил е Франция и тя е представила цялата необходима информация на 16 март 2000 г. Държавата-членка докладчик за фенмедифам е Финландия и тя е представила цялата необходима информация на 5 януари 2000 г.(3) Тези доклади за оценка са разгледани от държавите-членки и от Комисията в рамките на Постоянния комитет по хранителната верига и здравето на животните.(4) Разглеждането на всички активни вещества е приключило на 13 февруари 2004 г. под формата на доклади за преглед на Комисията за алфациперметрин, беналаксил, бромоксинил, десмедифам, йоксинил и фенмедифам.(5) Преразглеждането на алфациперметрин, беналаксил, бромоксинил, десмедифам, йоксинил и фенмедифам не установи неразрешени въпроси или безпокойства, които да налагат консултиране с Научния комитет по растенията.(6) Проведените различни проучвания показаха, че съдържащите алфациперметрин, беналаксил, бромоксинил, десмедифам, йоксинил и фенмедифам продукти за растителна защита като цяло могат да отговорят на изискванията, предвидени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били проучени и подробно описани в доклад за преглед на Комисията. Следователно е уместно тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, които съдържат тези активни вещества, могат да се предоставят в съответствие с разпоредбите на посочената директива.(7) Преди включването на дадено активно вещество в приложение I следва да бъде предвиден разумен срок, за да се позволи на държавите-членки и на заинтересованите страни да се подготвят за новите изисквания, които ще произтекат от това.(8) След включването на държавите-членки следва да бъде предоставен разумен срок за прилагането на разпоредбите на Директива 91/414/ЕИО по отношение на съдържащите алфациперметрин, беналаксил, бромоксинил, десмедифам, йоксинил или фенмедифам продукти за растителна защита, и по-специално за преразглеждането на съществуващите разрешения, за да се гарантира спазването на приложимите условия за тези активни вещества, определени в приложение I към Директива 91/414/ЕИО. За по-голяма ефективност и предвид кратките крайни срокове, е уместно държавата-членка докладчик да координира това преразглеждане между държавите-членки. Следва да се предвиди по-дълъг срок за представянето и оценката на пълната документация за всеки продукт за растителна защита, в съответствие с определените в Директива 91/414/ЕИО единни принципи.(9) Следователно е уместно да се внесат необходимите изменения в Директива 91/414/ЕИО.(10) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя в съответствие с приложението към настоящата директива.Член 2Държавите-членки приемат и публикуват преди 31 август 2005 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, заедно с таблица на съответствието между тези разпоредби и разпоредбите на настоящата директива.Те прилагат тези разпоредби от 1 септември 2005 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 31. Държавите-членки преразглеждат разрешението за всеки продукт за растителна защита, който съдържа алфациперметрин, беналаксил, бромоксинил, десмедифам, йоксинил или фенмедифам, за да гарантират спазването на приложимите условия за тези активни вещества, определени в приложение I към Директива 91/414/ЕИО. Когато е необходимо и най-късно до 31 август 2005 г., те изменят или оттеглят разрешението.Държавата-членка докладчик организира сътрудничеството между държавите-членки при извършване на преразглеждането.2. Всеки продукт за растителна защита, който съдържа алфациперметрин, беналаксил, бромоксинил, десмедифам, йоксинил или фенмедифам като единствено активно вещество, или като едно от няколко активни вещества, всички от които са включени в приложение I към Директива 91/414/ЕИО най-късно до 28 февруари 2005 г., подлежи на преразглеждане от държавите-членки в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива. В зависимост от тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като това бъде определено, държавите-членки:а) за продукти, съдържащи алфациперметрин, беналаксил, бромоксинил, десмедифам, йоксинил или фенмедифам като единствено активно вещество, изменят или оттеглят разрешенията, ако е необходимо, най-късно до 28 февруари 2009 г.; илиб) за продукти, съдържащи алфациперметрин, беналаксил, бромоксинил, десмедифам, йоксинил или фенмедифам като едно от няколко активни вещества, изменят или оттеглят разрешенията, ако е необходимо, най-късно до 28 февруари 2009 г. или до датата, определена за изменение или оттегляне съгласно съответната директива или директиви, по силата на която/които съответното/ите вещество/вещества е/са било/и добавено/и в приложение I към Директива 91/414/ЕИО, в зависимост от това коя от тези две дати настъпи по-късно.Член 4Настоящата директива влиза в сила на 1 март 2005 г.Член 5Адресати на настоящата директива са държавите-членки.Съставено в Брюксел на 23 април 2004 година.За КомисиятаDavid ByrneЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2004/60/ЕО на Комисията (ОВ L 120, 24.4.2004 г., стр. 39).[2] ОВ L 366, 15.12.1992 г., стр. 10. Регламент, последно изменен с Регламент (ЕО) 2266/2000 (ОВ L 259, 13.10.2000 г., стр. 27).[3] ОВ L 107, 28.4.1994 г., стр. 8. Регламент, последно изменен. с Регламент (ЕО) 2230/95 (ОВ L 225, 22.9.1995 г., стр. 1).--------------------------------------------------20040423ПРИЛОЖЕНИЕВ края на таблицата от приложение I към Директива 91/414/ЕО се добавят следните вписвания:№ | Общоприето наименование, идентификационни номера | Наименование по IUPAC | Чистота [1] | Влизане в сила | Изтичане на включването | Специални разпоредби |"84 | алфациперметрин № CAS 67375-30-8 № CIPAC 454 | Рацемат, включващ: (S)-α-циано-3 феноксибензил-(1R)-цис-3-(2,2-дихлоровинил)-2,2-диметилциклопропан карбоксилати(R)-α-циано-3 феноксибензил-(1S)-цис-3-(2,2-дихлоровинил)-2,2-диметилциклопропан карбоксилат(= цис-2 изомерна двойка циперметрин) | 930 g/kg CIS-2 | 1 март 2005 г. | 28 февруари 2015 г. | Допуска се да бъдат разрешени единствено употребите като инсектицид. За прилагането на единните принципи, предвидени в приложение VI, следва да се отчитат заключенията на доклад за преглед за алфациперметрина, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка: държавите-членки трябва да обърнат специално внимание на защитата на водните организми, на пчелите и на нецелеви членестоноги, както и да се уверят, че условията на разрешителните включват мерки, целящи смекчаване на рискове,държавите-членки трябва да обърнат специално внимание на безопасността на оператора и да следят за това условията на разрешителните да включват подходящи мерки за защита. |85 | беналаксил № CAS 71626-11-4 № CIPAC 416 | Метил N-фенилацетил-N-2, 6-ксилил-DL-аланинат | 960 g/kg | 1 март 2005 г. | 28 февруари 2015 г. | Допуска се да бъдат разрешени единствено употребите като фунгицид. За прилагането на единните принципи, предвидени в приложение VI, следва да се отчитат заключенията на доклад за преглед за бромоксинила, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка държавите-членки следва да обърнат специално внимание на потенциалния риск от замърсяване на подпочвените води, когато активното вещество се прилага в региони с уязвими почва и/или климатични условия. Когато е уместно, в условията на разрешителните следва да се включат мерки, целящи смекчаване на рискове. |86 | бромоксинил № CAS 1689-84-5 № CIPAC 87 | 3,5-дибромо – 4-хидроксибензонитрил | 970 g/kg | 1 март 2005 г. | 28 февруари 2015 г. | Допуска се да бъдат разрешени единствено употребите като хербицид. За прилагането на единните принципи, предвидени в приложение VI, следва да се отчитат заключенията на доклад за преглед за бромоксинила, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка държавите-членки трябва да обърнат специално внимание на защитата на птиците и дивите бозайници, по-специално когато веществото се използва през зимния сезон и срещу водни организми. Когато е уместно, в условията на разрешителните следва да се включат мерки, целящи смекчаване на рискове. |87 | десмедифам № CAS 13684-56-5 № CIPAC 477 | етил 3′-фенилкарбамоилоксикарбанилат етил 3-фенилкарбамоилоксифенилкарбамат | минимум 970 g/kg | 1 март 2005 г. | 28 февруари 2015 г. | Допуска се да бъдат разрешени единствено употребите като хербицид. За прилагането на единните принципи, предвидени в приложение VI, следва да се отчитат заключенията на доклад за преглед за десмедифама, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка държавите-членки следва да обърнат специално внимание на защитата на водните организми и на земните червеи. Когато е уместно, следва да се приложат мерки, целящи смекчаване на рискове. |88 | йоксинил № CAS 13684-83-4 № CIPAC 86 | 4-хидрокси-3,5-ди-йодобензонитрил | 960 g/kg | 1 март 2005 г. | 28 февруари 2015 г. | Допуска се да бъдат разрешени единствено употребите като хербицид. За прилагането на единните принципи, предвидени в приложение VI, следва да се отчитат заключенията на доклад за преглед за йоксинила, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка държавите-членки трябва да обърнат специално внимание на защитата на птиците и дивите бозайници, по-специално когато веществото се използва през зимния сезон и срещу водни организми. Когато е уместно, в условията на разрешителните следва да се включат мерки, целящи смекчаване на рискове. |89 | фенмедифам № CAS 13684-63-4 № CIPAC 77 | метил 3-(3-метилкарбанилоилокси)карбанилат; 3-метоксикарбониламинофенил 3′-метилкарбанилат | минимум 970 g/kg | 1 март 2005 г. | 28 февруари 2015 г. | Допуска се да бъдат разрешени единствено употребите като хербицид. За прилагането на единните принципи, предвидени в приложение VI, следва да се отчитат заключенията на доклад за преглед за фенмедифама, и по-специално допълнения I и II към него, както са финализирани на 13 февруари 2004 г. от Постоянния комитет по хранителната верига и здравето на животните. При тази обща оценка държавите-членки следва да обърнат специално внимание на защитата на водните организми. Когато е уместно, в условията на разрешителните следва да се включат мерки, целящи смекчаване на рискове. |[1] Допълнителните подробности относно идентичността и спецификацията на активното вещество са представени в доклад за преглед."--------------------------------------------------


title: Директива 2012/3/ЕС на Комисията от 9 февруари 2012 година за изменение на Директива 98/8/ЕО на Европейския парламент и на Съвета за включване на бендиокарб като активно вещество в приложение I към нея  текст от значение за ЕИП

text:
               10.2.2012

               BG

               Официален вестник на Европейския съюз

               L 37/65

         ДИРЕКТИВА 2012/3/ЕС НА КОМИСИЯТА
   от 9 февруари 2012 година
   за изменение на Директива 98/8/ЕО на Европейския парламент и на Съвета за включване на бендиокарб като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва бендиокарб.

               (2)

               Съгласно Регламент (ЕО) № 1451/2007 беше направена оценка на бендиокарб в съответствие с член 11, параграф 2 от Директива 98/8/ЕО за употреба в продуктов тип 18, инсектициди, акарициди и продукти за борба срещу други артроподи, определен в приложение V към посочената директива.

               (3)

               За докладваща държава-членка бе определено Обединеното кралство, което на 1 април 2008 г. представи на Комисията доклад на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на 22 септември 2011 г. Постоянният комитет по биоцидите включи констатациите от прегледа в доклад за оценка.

               (5)

               От направените оценки изглежда, че може да се очаква биоцидите, използвани като инсектициди, акарициди и продукти за борба срещу други артроподи и съдържащи бендиокарб, да отговарят на изискванията на член 5 от Директива 98/8/ЕО. Поради това е целесъобразно бендиокарб да бъде включен в приложение I към посочената директива.

               (6)

               Оценката на равнището на Съюза не включва всички потенциални видове употреба. Например в оценката се разглежда само професионалната употреба и не е обхванато прякото прилагане върху почвата или прилагането върху храни или фуражи, или върху повърхности, които ще влизат в контакт с храни или фуражи. Ето защо е целесъобразно държавите-членки да направят оценка на видовете употреба или на възможностите за излагане на въздействие, както и на рисковете за групите от населението и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за водната среда вследствие на мокро почистване на обработените повърхности, което води до изпускане на известно количество емисии в повърхностните води, е целесъобразно да се изисква продуктите да не се разрешават за употреба върху повърхности, които се подлагат на често мокро почистване, с изключение на обработката на пукнатини и процепи и точковата техника на обработка, освен ако се представят данни, доказващи, че продуктът ще отговаря едновременно на изискванията на член 5 от Директива 98/8/ЕО и на приложение VI към същата директива, ако е необходимо, и чрез прилагането на подходящи мерки за намаляване на риска.

               (8)

               С оглед на установените рискове за здравето на човека е целесъобразно да се изисква продуктите, разрешени за промишлена или професионална употреба, да се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените или професионалните ползватели могат да се сведат до приемливо равнище по други начини.

               (9)

               С оглед на потенциалния риск за медоносните пчели е целесъобразно да се изисква, където е уместно, да се предприемат действия за предотвратяване на достъпа на пчелите работнички до обработените кошери чрез изваждане на питите или преграждане на входовете на кошерите.

               (10)

               Разпоредбите на настоящата директива следва да се приложат едновременно във всички държави-членки с цел да се осигури еднакво третиране на пазара на Съюза на биоцидите, съдържащи активното вещество бендиокарб, както и да се улесни правилното функциониране на пазара на биоциди като цяло.

               (11)

               Следва да се предвиди разумен период от време, преди дадено активно вещество да бъде включено в приложение I към Директива 98/8/ЕО, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, подготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (12)

               След включването на веществото на държавите-членки следва да се предостави разумен срок за прилагане на член 16, параграф 3 от Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват преди 31 януари 2013 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2014 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 9 февруари 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следното вписване:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцидния продукт, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „53

                        бендиокарб

                     2,2-диметил-1,3-бензодиоксол-4-ил метилкарбамат
                     CAS №: 22781-23-3
                     ЕС №: 245-216-8

                     970 g/kg

                     1 февруари 2014 г.

                     31 януари 2016 г.

                     31 януари 2024 г.

                     18

                     В оценката на риска, направена на равнището на Съюза, не са разгледани всички потенциални видове употреба, а оценката се отнася например само до прилагането от професионалисти и не включва контакта с храни или фуражи и прякото прилагане върху почвата. При оценяването на заявлението за издаване на разрешително за продукт в съответствие с член 5 и приложение VI държавите-членки оценяват, когато това е уместно за даден продукт, видовете употреба или възможностите за излагане на въздействие, както и рисковете за групите от населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Държавите-членки гарантират, че при издаването на разрешения се спазват следните условия:

                                 Продуктите не се използват за обработка на повърхности, които се подлагат на често мокро почистване, с изключение на обработката на пукнатини и процепи и точковата техника на обработка, освен ако се представят данни, доказващи, че продуктът ще отговаря на изискванията на член 5 и приложение VI, ако е необходимо и чрез прилагането на подходящи мерки за намаляване на риска.

                                 Продуктите, разрешени за промишлена или професионална употреба, се използват с подходящи лични предпазни средства, освен ако в заявлението за разрешение на продукта може да се докаже, че рисковете за промишлените или професионалните ползватели могат да се сведат до приемливо равнище по други начини.

                                 Където е уместно, се вземат мерки за предотвратяване на достъпа на пчелите работнички до обработените кошери чрез изваждане на питите или преграждане на входовете на кошерите.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 2012/16/ЕС на Комисията от 10 май 2012 година за изменение на Директива 98/8/ЕО на Европейския парламент и на Съвета за включване в приложение I към нея на солната киселина като активно вещество  текст от значение за ЕИП

text:
               11.5.2012

               BG

               Официален вестник на Европейския съюз

               L 124/36

         ДИРЕКТИВА 2012/16/ЕС НА КОМИСИЯТА
   от 10 май 2012 година
   за изменение на Директива 98/8/ЕО на Европейския парламент и на Съвета за включване в приложение I към нея на солната киселина като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва солна киселина.

               (2)

               Съгласно Регламент (ЕО) № 1451/2007 на солната киселина е направена оценка в съответствие с член 11, параграф 2 от Директива 98/8/ЕО за употреба в продуктов тип 2, дезинфектанти за обществена зона и за зони за обществено здраве и други биоциди, както е определен в приложение V към посочената директива.

               (3)

               За докладваща държава-членка бе определена Латвия, която на 16 октомври 2009 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на 9 декември 2011 г. констатациите от прегледа бяха включени от Постоянния комитет по биоцидите в доклад за оценка.

               (5)

               От направените проучвания изглежда, че за биоцидите, използвани като дезинфектанти за обществена зона и за зони за обществено здраве и други биоциди в съответствие с посочения продуктов тип 2 и съдържащи солна киселина, може да се очаква да отговарят на изискванията, определени в член 5 от Директива 98/8/ЕО. Следователно е уместно солната киселина да бъде включена в приложение I към същата директива.

               (6)

               Оценката на равнището на Съюза не включва всички потенциални видове употреба. Ето защо е целесъобразно държавите-членки да оценят тези видове употреба или възможностите за излагане на въздействие, както и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               Предвид корозионното действие на веществото, както и възможните мерки, определени като намаляващи свързания с него риск, е целесъобразно при непрофесионална употреба да се изисква излагането на въздействието да се сведе до минимум чрез проектирането на опаковката, освен ако в заявлението за издаване на разрешение за продукт може да се демонстрира, че рисковете за човешкото здраве могат да се ограничат до приемливи нива по друг начин.

               (8)

               Разпоредбите на настоящата директива следва да се приложат едновременно във всички държави-членки с цел да се осигури еднакво третиране на пазара на Съюза на биоцидите, съдържащи активното вещество солна киселина, както и да се улесни правилното функциониране на пазара на биоциди като цяло.

               (9)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (10)

               След включването на веществото на държавите-членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 30 април 2013 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби, считано от 1 май 2014 г.
   При приемането им от държавите-членки тези разпоредби съдържат позоваване на настоящата директива или са съпроводени от такова позоваване при официалното им публикуване. Условията и редът за позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден от публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 10 май 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцида, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „56

                        солна киселина

                     солна киселина
                     CAS-№: не се прилага
                     ЕО №: 231-595-7

                     999 g/kg

                     1 май 2014 г.

                     30 април 2016 г.

                     30 април 2024 г.

                     2

                     Съгласно член 5 и приложение VI при оценяването на заявление за издаване на разрешение за продукт държавите-членки оценяват, когато това е уместно за съответния продукт, видове употреба или възможностите за излагане на въздействие, както и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза.
                     Държавите-членки гарантират, че за разрешенията за продукти за непрофесионална употреба се прилага изискването за опаковка, проектирана така, че да сведе до минимум излагането на въздействието за ползвателя, освен ако в заявлението за издаване на разрешение за продукт може да се демонстрира, че рисковете за човешкото здраве могат да се ограничат до приемливи нива по друг начин.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm